Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 243

12. évfolyam Gépészeti szakmacsoportos alapozó ismeretek 160 óra Gépészeti szakmacsoportos alapozó gyakorlatok 96 óra Elmélet és gyakorlat 256 óra GÉPÉSZETI SZAKMACSOPORTOS ALAPOZÓ ISMERETEK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy tanításának célja, hogy továbbfejlessze és erősítse a tanulók eddig megszerzett képességeit, készségeit, bővítse, rendszerezze és mélyítse el a közismereti és a műszaki orientációs tantárgyak keretében tanult ismereteket. Alakítsa ki a gépészeti területet megalapozó műszaki szemléletet, fejlessze a tanulók kreativitását, logikus gondolkodását, célirányos műszaki feladatmegoldó képességét. A gépészet gyakorlatias, sokszínű, tartalmas, aktív tanulói magatartást és tanulási élményeket is eredményező bemutatásával keltse fel és folyamatosan tartsa fenn a tanulók érdeklődését a szakterület iránt, bizonyítsa be számukra annak gazdasági jelentőségét, fejlődési tendenciáit. Keltse fel az érdeklődést a szakmai tevékenységek elméleti alapjai iránt, mutassa be a technológai és termelési fejlesztő-, tervezőmunka néhány feladatát és módszerét. Adjon alkalmakat, teremtsen feladathelyzeteket a szakmai tantárgyak elsajátításához szükséges, a szakterület munkaköreiben szükséges megfelelő magatartás kialakulásához, a tanulási és szakmai motiváció fejlesztéséhez, megerősítéséhez. Mutassa be a szakterületen dolgozók tevékenységét, a gépészeti pályák sajátosságait, távlatait. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Alakítsa ki a tanulókban a minőségi munkavégzés igényét és a környezettel szembeni felelősségérzetet. A Mechanika és anyagok tanulása során a tanulók megismerik a gépészet területén a termelésben leggyakrabban előforduló és alkalmazott anyagok, előgyártmányok tulajdonságait, környezetvédelmi jellemzőit, előállítási módjukat, valamint felhasználási területüket. Eközben a tanulók gyakorlatot szereznek a szakkönyvek, táblázatok, katalógusok használatában. A Géprajz, gépelemek tanulása során az ismeretek és tevékenységek rendszerbe szervezése révén fejlődnek az ábrázolási képességeik és a gépelemekről szerzett ismereteik. A tanulók megismerik a gépészeti gyakorlatban leggyakrabban előforduló gépelemek funkcióját, működését, szerkezetét, alkalmazását, valamint az alkatrészrajzok és az egyszerűbb összeállítási rajzok készítése során a szabványos előírásokat. 2001/28/II. szám Az Alkalmazott számítástechnika oktatásának célja az informatikai készségek továbbfejlesztése, a szakmacsoportos alapozásnak és a szakmai felhasználási igényeiknek megfelelően. Fő feladat elsajátíttatni a műszaki dokumentációkészítés korszerű elektronikus módszereit. Az Elektrotechnika oktatásának célja bővíteni a fizika tantárgy által kialakított világképet, megismertetni a tanulókkal a villamos gépek működési elvét és szerkezeti felépítését. Biztosítsa, hogy a tanulók tisztában legyenek a majdani szakterületükhöz tartozó villamos gépek, berendezések biztonságos üzemeltetésének alapkövetelményeivel és az érintésvédelem módjaival. Az ember és környezete oktatásának célja, hogy a tanulók megértsék az ember és a természet kapcsolatának alapvető összefüggéseit, felismerjék a természet- és környezetvédelem tudományos, műszaki, ökonómiai, jogi lehetőségét, tudatosítsa a természeti és a társadalmi környezet emberi egészséget veszélyeztető hatásait, bemutassa az információs technológiák hatását az emberre. Célja a környezetvédelmet, az ergonómiát, a munkavédelmet, a biztonságtechnikát és a munkaszervezést összekapcsoló szemléletmód kialakítása. A Minőségbiztosítási alapismeretek tanításának célja a tanulók témával kapcsolatos alapvető tájékozottságának kialakítása. Fejlesztési követelmények A tantárgy tanulása során fejlődjenek a tanuló szakmai tantárgyak tanulásához szükséges képességei, így különösen az ismeretelemző-értékelő, fogalomalkotó gondolkodás, a kreativitás, az önálló tapasztalatszerzés és ismeretalkalmazás képessége, az algoritmusalkalmazási, konstrukciós, számítási és rajzképességek, a szóbeli és írásos szakmai kommunikációs képességek. A tantárgy tevékenység során a tanulók szokjanak hozzá a számítástechnikai eszközök használatához. Alakuljon ki, fejlődjön, erősödjön meg a tanulók saját munkájukkal kapcsolatos igényessége, szakmai tanulásuk legyen átgondolt, célszerű, eredményes, a szóbeli kommunikációban törekedjenek a szakmai nyelv szabatos és helyes használatára, írásos munkáikban, rajzfeladataikban az igényes külalakra, számításaikban a pontosságra. A tantárgyi tevékenység során a tanulók szokjanak hozzá az önálló tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. Folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődés. Erősödjék a tanulókban a kötelességtudat, a felelősségérzet, a mások munkájának, eredményeinek, teljesítményének tisztelete. A tanulók lássák meg a környezet, a technika, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyező, természet- és egészségkárosító tevékenységeket, az ilyen magatartást. A tanulók legyenek képesek a mechanikai feladatok megoldásában önállóan is alkalmazni a tanult törvényeket, eljárásokat, módszereket. Ismerjék az anyagok, félgyártmányok tulajdonságait, előállításuk módját, felhasználási lehetőségeit. Anyagismereti és mechanikai tudásuk alapján tudjanak véleményt alkotni szerkezeti elemekről, műszaki megoldásokról, azok környezeti hatásairól. A tanulók használják szakszerűen a rajzeszközöket, saját munkáikban helyesen alkalmazzák a géprajzi szabványokat, helyesen értelmezzék a gépészeti rajzokban megjelenő műszaki információkat, legyenek képesek gépészeti rajzokat tárgyakkal pontosan és részletesen összevetni. Értsék meg más szakterületek rajzi információit is. Tudják alkalmazni mechanikai tudásukat egyszerű gépelemekkel kapcsolatos számítási, méretezési feladatokban. Legyenek képesek rajzok, leírások, valóságos tárgyak, modellek alapján megérteni műszaki megoldások, gépek, gépelemek szerkezeti kialakításának okait, tudjanak szempontok szerint elemezni, értékelni. Műszaki ismeretforrásként tudjanak katalógusokat, szabványokat, adatbázisokat használni. Tudjanak tanulmányi feladataik megoldásához számítástechnikai eszközöket, táblázatkezelő, rajzoló- és szövegszerkesztő programokat használni. 2001/28/II. szám A tanulók tudásuk alapján legyenek képesek elektrotechnikai fogalmak, törvények, eljárások, módszerek, a tanult elektromos eszközökre, rendszerekre, szerkezetekre, gépekre vonatkozó ismeretek alkalmazására műszaki feladatok megoldása, valamint további szakmai tanulmányaik során. A tanulók legyenek képesek véleményt alkotni egy adott munkakörnyezetről, tudjanak megfogalmazni arra vonatkozó igényeket, leendő munkájukban tekintsék feladatuknak az egészséges és biztonságos munkafeltételek megteremtését, tudják maguk számára meghatározni az egészséges életmód ismérveit. A tanulók tudásuk alapján legyenek képesek a gépészeti munkakörnyezetben a biztonságos munkavégzésre. A tanulók értsék meg, fogadják el a minőségügyi tevékenységek fontosságát, legyenek képesek kommunikációra a minőségbiztosítással kapcsolatban.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes